Document ID: 31995D0189

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαΐου 1995 για την τροποποίηση της απόφασης 94/169/ΕΚ για την κατάρτιση ενός πρώτου καταλόγου βιομηχανικών περιοχών σε παρακμή, τις οποίες αφορά ο στόχος αριθ. 2, όπως καθορίζεται στον κανονισμό (ΕΟΚ) αριθ. 2052/88 του Συμβουλίου (95/189/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης του 1994,
τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων (1), όπως τροποποιήθηκε τελευταία από τον κανονισμό (ΕΚ) αριθ. 3193/94 (2), και ιδίως το άρθρο 9 παράγραφος 3,
Εκτιμώντας:
ότι η Επιτροπή, με την απόφαση 94/169/ΕΚ της 20ής Ιανουαρίου 1994 (3), κατάρτισε ένα πρώτο κατάλογο των βιομηχανικών περιοχών σε παρακμή, τις οποίες αφορά ο στόχος αριθ. 2, όπως αυτός ορίζεται από τον κανονισμό (ΕΟΚ) αριθ. 2052/88, όπως ισχύει μετά την τροποποίησή του, κατάλογο που καλύπτει την περίοδο 1994-1996 για τα κράτη μέλη της Ευρωπαϊκής Κοινότητας με τη σύνθεσή της πριν από την 1η Ιανουαρίου 1995 7 ότι η Επιτροπή, με την απόφασή της 95/47/ΕΚ της 8ης Μαρτίου 1995 (4), τροποποίησε τον προαναφερθέντα κατάλογο για να συμπεριλάβει την Αυστρία και την Φινλανδία 7 ότι οι τεχνικές εργασίες για τον καθορισμό των περιοχών που υπάγονται στο στόχο αριθ. 2 στη Σουηδία έχουν ήδη ολοκληρωθεί και ότι πρέπει τώρα να καταρτισθεί ο κατάλογος των περιοχών αυτών για την εν λόγω χώρα 7 ότι το άρθρο 9 παράγραφος 6 του κανονισμού (ΕΟΚ) αριθ. 2052/88, όπως τροποποιήθηκε, προβλέπει ότι, κατ' εξαίρεση, η Επιτροπή μπορεί να αποδεχθεί αίτημα εκ μέρους της Αυστρίας, της Φινλανδίας ή της Σουηδίας, προκειμένου ο σχεδιασμός και η υλοποίηση της συνδρομής βάσει του στόχου αριθ. 2 να γίνει για το σύνολο της περιόδου 1995-1999 7 ότι η Σουηδία ζήτησε την εφαρμογή της διατάξεως αυτής και ότι, κατά συνέπεια, ο κατάλογος για το εν λόγω κράτος μέλος θα καλύπτει την περίοδο 1995-99 7 ότι έχει ζητηθεί η γνώμη της συμβουλευτικής επιτροπής για την ανάπτυξη και την ανασυγκρότηση των περιφερειών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα της απόφασης 94/169/ΕΚ, προστίθεται το μέρος που προσαρτάται στην παρούσα απόφαση.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Μαΐου 1995.

Labels: 1
15
19
18